Довадам на карысць яго словаў служыць той факт, што з Аравійскім паўвостравам у Беларусі не шмат чаго і атрымалася — нягледзячы на тое, што Мінск па пэўных накірунках прапанаваў шэйхам эксклюзіўныя ўмовы супрацоўніцтва. Візіт Лукашэнкі ў Эміраты ў лістападзе 2014 года, змястоўная частка якога сталася занадта сціплай, эксперт лічыць хутчэй прыватнай паездкай, чым паказчыкам высокага ўзроўню стасункаў.